Aleksandar Vezenkov

Aleksandaras (Saša) Vezenkovas (, , g. 1995 m. rugpjūčio 6 d.) – iš Kipro kilęs Bulgarijos krepšininkas, rungtyniaujantis daugiausia atakuojančiojo gynėjo ir sunkiojo krašto puolėjo pozicijose.

Gimė makedonų, kurie emigravo į Bulgariją, o vėliau į Kiprą šeimoje. Αλ. Βεζένκοφ: «Νιώθω σαν να είμαι Ελληνας» Jo tėvas Saško Vezenkovas – buvęs ilgametis Bulgarijos rinktinės žaidėjas, kapitonas, vėliau treneris Bulgarijoje, Kipre. Sachko VEZENKOV (BUL) participated in 6 FIBA / FIBA Zones events Vaikystėje A. Vezenkovas treniravosi Nikosijos „APOEL“ sporto mokykloje, būdamas 14 metų persikėlė į Graikiją ir pradėjo rungtyniauti Salonikų „Aris“ jaunimo komandose. 2011 m. debiutavo pagrindinėje „Aris“ komandoje. Po 2012–13 m. sezono išrinktas geriausiu jaunuoju Graikijos lygos žaidėju. Netrukus A. Vezenkovas tapo komandos lyderiu ir po 2014–15 m. sezono ne tik vėl išrinktas geriausiu jaunuoju žaidėju, bet ir lygos MVP (vid. 16,8 tšk., 7,3 atk. kamuolio, 1,6 perdavimo).

A. Vezenkovas atsisakė dalyvauti 2015 m. NBA naujokų biržoje ir pasirašė 4 metų kontraktą su „Barselonos“ klubu. Jame buvo atsarginis žaidėjas, „Eurolygoje“ pelnydavęs vidutiniškai po 3–7 taškus ir rinkęs po 3–9 naudingumo balus. 2018 m. Vezenkovas grįžo į Graikiją, Pirėjo „Olympiakos“. Čia jo reikšmė ėmė augti, ypač, prie komandos vairo stojus treneriui J. Bardzokui.

Nors galėjo atstovauti ir Kipro ar Graikijos rinktines, A. Vezenkovas nuo mažumės žaidė už Bulgarijos jaunimo rinktines, o vėliau – ir už nacionalinę rinktinę. Su ja dalyvavo 2022 m. Europos čempionate (vienas rezultatyviausių jo žaidėjų).

A. Vezenkovas 2023 m. gegužės 18 d. Kaune vykusioje ceremonijoje buvo pripažintas naudingiausiu Eurolygos 2022–2023 m. reguliaraus sezono žaidėju.Vezenkovas pripažintas Eurolygos reguliaraus sezono MVP

 Laimėjimai 
 Klubiniai
 Ispanijos krepšinio supertaurė: 2015 m.
 Graikijos krepšinio lyga: 2022, 2023, 2025 m.
 Graikijos krepšinio taurė: 2022, 2023 m.
 Graikijos krepšinio supertaurė: 2022 m.

Asmeniniai
 Bulgarijos metų sportininkas: 2022 m.
 Eurolygos mėnesio MVP: 2022 vasaris, 2022 lapkritis, 2023 vasaris
 Graikijos lygos MVP: 2015, 2022 m.
 Graikijos lygos finalo MVP: 2022 m.
 Graikijos taurės MVP: 2023 m.
 Eurolygos MVP: 2023 m.

 Šaltiniai 

Kategorija:Krepšininkai
Kategorija:Bulgarijos sportininkai